《再次韵》
宋代·邓肃

我闻张微子，仰天能服雾。
又闻填海神，挥鞭石欲骛。
二子呼不来，登山自纠屦。
雷鼓速云阵，忽忽千岩布。
谁云九万隔高穹，玉女笑眼逼人红。
银浦遂倾瓜蔓水，雪浪欲浮天梁宫。
孤孙得糟时哺翁，汎汎浮家烟浪中。
竞呼力士来西域，临江吹缩十丈龙。
那知夏雨逢甲子，身如猪鸭不须鄙。
赤松作此岂无谋，门生主兵渠主水。
长江正欲截苻坚，夜亡智伯水如天。
此功朝成暮可霁，便当对月饮青田。
一雨从今十日约，要赓丰年入弦索。
凭君唤取阿戎俱，笑上天门同软脚。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。